Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [3. számú melléklet a 28/2000. (IX. 21.) OM rendelethez]
Paragraph Index: 396

[3. számú melléklet a 28/2000. (IX. 21.) OM rendelethez] A NEMZETI, ETNIKAI KISEBBSÉGI ISKOLAI OKTATÁS EGYES TANTÁRGYAINAK KERETTANTERVEI, TOVÁBBÁ A KISEBBSÉGI OKTATÁS ÓRATERVEI I. K E R E T T A N T E R V a szerb kisebbségi oktatáshoz SZERB TANÍTÁSI NYELVÛ ÉS KÉTNYELVÛ ISKOLÁK 1—4. évfolyam Tantárgyi rendszer és óraszám Éves óraszám évfolyamonként Tantárgy 1. t. k. 2. 3. 4. Szerb nyelv és irodalom Magyar nyelv és irodalom Matematika Környezetismeret Ének-zene Rajz és vizuális kultúra Technika és életvitel Testnevelés és sport Kötött óraszám összesen Szabadon tervezhetõ — — Kötelezõ óraszám t = tannyelvû k = kétnyelvû Anyanyelv és irodalom Célok és feladatok A szerb nyelv és irodalom oktatásának célja az alsó tagozat osztályaiban — a nyelvi alapismeretek biztosításával — a tanulók szóbeli és írásbeli kifejezõkészségének tervszerû alakítása és bõvítése. Az anyanyelv komplex oktatásának az olvasás, írás eszközeivel természeti és társadalmi ismeretek közvetítésével, a szerb néprõl és kultúráról nyújtott ismeretekkel meg kell alapoznia, majd fejlesztenie a tanulók tudatos nyelvhasználatát, az anyanyelv és az anyanyelvû kultúra ápolása iránti igényt. A szerb nyelv oktatásának fontos célja az eltérõ nyelvi környezetben élõ és az iskolába eltérõ nyelvtudással érkezõ tanulók nyelvtudásának kiegyenlítése. A célok megvalósítása érdekében tervszerûen és tudatosan kell fejleszteni a tanulók beszédértését, beszédét, a cirill betûsor és latin betûs ábécé megtanításával formálni olvasási és íráskészségüket. A helyes beszéd és írás alapjainak biztosításához a tanulókkal meg kell ismertetni a szerb nyelv alapvetõ nyelvi és helyesírási törvényszerûségeit. Irodalmi és más szövegek olvasásával a szókincsfejlesztés mellett — alakítani kell a tanulók olvasási szokásait, olvasmányok segítségével felismertetni a versek és prózai szövegek tartalmi és nyelvi szépségét, a korosztályhoz közelálló szövegeken bemutatni a szerb nép és a szerb kultúra alapvetõ jellemzõit. Az olvasmányokban szereplõ történelmi hõsök és történelmi események megismertetése hozzájárul a tanulók személyiségének formálásához, megteremti a szerb néphez és kultúrához való kötõdés alapjait, fejleszti a tanulók nemzeti azonosságtudatát. Fejlesztési követelmények A közlõ és megértõ képességek fejlesztése szavak és mondatok, a közlés szempontjából fontos nyelvi elemek megismertetésével. A nyelvi ismeretek gyarapítása az aktív szókincs bõvítésével, a helyes kiejtés és hangsúlyozás, monológ és társas beszédszituációk gyakorlásával. Szóbeli és írásbeli elbeszélõ és leíró fogalmazások, beszámolók, rövid levelek írása. Az írásbeli fogalmazás módszereinek fokozatos elsajátíttatása. Az írás cirill és latin jelrendszerének és technikájának elsajátíttatása és fejlesztése. Felkészítés a kifejezõ olvasásra és szövegmondásra. A szövegértés folyamatos fejlesztése, a szövegelemzési eljárások alkalmazásának megkezdése: a szövegek tartalmának, adatainak megállapítása. Az irodalmi mûvek önálló elemzõ bemutatására való felkészítés: a mû címének vizsgálata, az események fõszereplõinek bemutatása, szövegek tagolása, az események helyszíne, idõrendje, emocionális élmény kifejezése. A versszeretet és versmondás fejlesztése a versek ritmusának, rímelésének, hangulatának megfigyeltetésével. Ismeretterjesztõ és publicisztikai írások szó- és kifejezésanyagának értelmeztetése, állásfoglalások bizonyítása és cáfolása. Alapvetõ nyelvi ismeretek az egyszerû mondatról és részeirõl. A ragozható és ragozhatatlan szavak megkülönböztetése és alkalmazása. Elemi alkalmazott nyelvtani ismeretek elsajátítása. A helyesírás megalapozása. A fonetikus helyesírás megismertetése. Kötetlen beszélgetés szerb nyelven mindennapi szituációkról a tantervi témák keretében. A tanulók permanens motiválása anyanyelvük tanulására és ápolására, a szerb nép kultúrájának és más értékeinek megismerésére.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes